74. Berlīnes Starptautiskais kinofestivāls

74. ikgadējais Berlīnes Starptautiskais kinofestivāls notika 2024. gadā no 15. līdz 25. februārim Berlīnē, Vācijā. Pamatkonkursa žūrijas prezidente bija kenijiešu-meksikāņu aktrise Lupita Ņono. Amerikāņu filmu veidotājs Mārtins Skorsēze saņēma Goda Zelta lāci.

Festivālu atklāja beļģu režisora Tima Milantsa filma "Tādi nieki".

Franču senegāliešu filmu veidotājas Mati Diopas režisētā filma "Dahomejas karaliste" (Dahomey) ieguva Zelta lāci, tādējādi jau otro gadu pēc kārtas galveno kinofestivāla balvu ieguva dokumentālā filma, pēc filmas "Uz Adamanta" (On the Adamant), kas ieguva balvu pagājušajā gadā. Žūrijas Sudraba lāci ieguva Hons Sansu filma "Ceļotājas vajadzības" (A Traveler's Needs), bet Sebastians Stens saņēma Sudraba lāča balvu par lomu filmā A Different Man.

 Žūrija 
 Lupita Ņono, kenijiešu-meksikāņu aktrise — žūrijas prezidente
 Breidijs Korbets, amerikāņu režisors un aktieris
 Ena Heja, Honkongas režisore
 Kristiāns Petcolds, vācu režisors
 Žasmīna Trinka, itāļu aktrise un režisore
 Alberts Serra, spāņu filmu veidotājs
 Oksana Zabužko, ukraiņu rakstniece un dzejniece

 Konkursa filmas 
Sekojošās filmas sacentās par Zelta lāci.
Filmas nosaukumsRežisorsValstsAnother EndPjēro MesinaItālija, Francija, Apvienotā KaralisteArchitectonViktors KosakovskisVācija, Francija, ASVBlack TeaAbderrahmans SisakoFrancija, Mauritānija, Taivāna, Luksemburga, Kotdivuāra"Virtuve" (La cocina)Alonso RuispalasjossMeksika, ASV"Dahomejas karaliste" (Dahomey)Mati DiopaBenina, Francija, Senegāla"Velna pirts" (Des Teufels Bad)Veronika Franca un Severīns FialaAustrija, VācijaA Different ManĀrons ŠimbergsASVSterbenMatīass GlasnersVācijaL'EmpireBruno DimonsFrancija, Itālija, Vācija, Beļģija, PortugāleIn Liebe, Eure HildeAndreass DrēzensVācijaGloria!Margerita VikārioItālija, ŠveiceFremdspracheKlēra BergereFrancija, Vācija, Beļģija"Mana mīļākā kūka" (Keyk-e mahbub-e man)Behtašs Sanaēha un Marjama MoghadāmaIrāna, Francija, Zviedrija, VācijaPepeNelsons Karlo De Loss Santoss ArjassDominikānas Republika, Namībija, Vācija, Francija"Šambala" (Shambhala)Mins Bahadurs BamsNepāla, Francija, Norvēģija, Honkonga, Ķīna, Turcija, ASV, Katara, Taivāna"Tādi nieki" (Small Things like These)Rolfs de HērsAustrija"Dēli" (Vogter)Gustavs MēlersDānija, ZviedrijaHors du tempsOlivjē AsajassFrancija, Vācija"Ceļotājas vajadzības" (A Traveler's Needs)Hons SansuDienvidkorejaLà d’où l’on vientMerjama ŽubēraTunisija, Francija, Kanāda, Norvēģija, Katara, Saūda Arābija

 Atsauces 

 Ārējās saites 


Kategorija:Berlīnes Starptautiskais kinofestivāls
Berlīnes